Бројни светски аналитичари су довели у питање постојање слободне сиријске армије која је заправо скупина различитих салафистичких и џихадистичких група које делују самостално и без јединствене команде али су ипак добиле подршку западних и неких блискоисточних земаља као и њихове медијске пропаганде која их је представила као „борце за слободу". Руска Федерација је 2015, на позив председника Асада, покренула војну интервенцију у Сирији и уједно започела бомбардовање позиција тзв. Слободне сиријске армије на шта су се неке земље на челу са САД жестоко успротивиле па је Русија одговорила доказима који показују да „Слободна сиријска армија" заправо не постоји и да би Русија у супротном била спремна да јој помогне уколико западне земље покажу где се она налази и ко су њене вође.